**Skøytebana**

Det har vært bra med dugnadsjobbing med etablering av den nye bana, med oppsetting av vantene rundt skøytebana i høst før kulda kom. Det er fremdeles igjen en del arbeid med banedeler og sikkerhetsnett for å kunne dele banen så det kan foregå forskjellige aktiviteter adskilt ute på isen samtidig.

Isen ble lagt i slutten av november og har holdt seg bra til mildværet kom i midten av februar. Når det gjelder driften av skøytebana med snøbrøyting og islegging så har dette blitt utført på dugnad og med innleid hjelp av Terje Enger og Per Eivind Martinsen.

Skøytebana er og har vært åpen for alle som ønsker å bedrive forskjellige aktiviteter på isen fram til kl 22 hver kveld. Skøytebana har også blitt benyttet til aktiviteter av skolen, barnehagen og SFO på dagtid, og ved noen anledninger vært reservert og forbeholdt idrettskolen og treninger for det nyetablerte «gubbelaget», da gjerne spill ungdomma mot gubba. Reservasjoner av skøytebana til idrettskolen og treninger har blitt opplyst om i god tid på facebooksiden til Skøytebana.

Styret har bestått av Kaj Morten Teppen, Per Arne Rønningen, Jesper Foss, Stian Bekkelund, Jan Dyresen og William Foss.